text: Kraftig røg i passagertog
  08 december 2017 kl. 16.36
  Kraftig røg var skyld i at et passagertog fredag eftermiddag måtte evakueres.
  Syd- og Sønderjylland oplyser, at kraftig røg var skyld i, at et passagertog ved Varde Banegård måtte evakueres. 
  - Alle passagerer er ude, og vi har ingen meldinger om nogen tilskadekomne, siger vagtchef Erik Lindholdt, Syd- og Sønderjyllands Politi, til TV SYD.
  Vagtchefen fortæller, at det formentlig er oliefyret, der har startet branden. Da anmeldelsen kom klokken 17:04, var der ingen synlige flammer, men da brandvæsnet nåede frem, var der synlige flammer under vognen. Branden er slukket.
  I første omgang oplyste politiet, at togdriften ikke blev påvirket, men da brandvæsnet var nødt til at trække slanger over skinnerne, måtte togtrafikken standses. Togtrafikken kører igen normalt. 
  Vagtchefen kan ikke oplyse, hvor stort skadesomfanget er.
  Brand i passagertog ved Varde Banegård. Alle passagerer ude. Den øvrige togdrift ikke påvirket.#politidk
  
  Togbranden ved Varde Banegård slukket. Ingen personskade. Brandårsag ukendt, men formentlig opstået ved oliefyret. #politidk pic.twitter.com/9QbnSt26HB
  
  